《东风齐著力 红石榴》
清代·左锡嘉

细叶新攒，繁花初放，看碧成朱。蒂凝蜜蜡，皱瓣蹙珊瑚。

照眼疑然野火，明霞灿、晓旭晴初。池塘外，胭脂点染，妒煞芙蕖。

西极降丹珠。风露夜、阿谁缀遍瑛琚。美人对立，艳绝想裙裾。

省识黄昏月下，芳心郁、料也难舒。凝思处、临风舞态，慵倩人护。

作者简介：左锡嘉，字婉芬，一字小云，晚号冰如，阳湖人。华阳道光甲辰进士、吉安知府赠太仆寺卿曾咏继室。有《浣香小草》、《吟云集》、《卷葹吟》、《冷吟集》。